NaiveNeuron/SloPal huggingface dataset:
Krajniak, Milan, poslanec NR SR (2017-05-09):
Pán poslanec Galek, vypomôžem si s obľúbeným citátom pána premiéra Fica, ktorý povedal, že nie je podstatné, či je mačka čierna alebo biela, podstatné je, či chytá myši. To je slávny citát bývalého vodcu čínskej komunistickej strany Teng Siao-pchinga. Viete, ľudí nezaujímajú naše spôsoby, ako to urobíme. Ľudí zaujímajú, či tie ceny energií sú oprávnené, alebo nie. Chcel som len upozorniť na to, že ani prístup dať od toho ruky preč za súčasných okolností nespôsobí to, čo ste aj vy povedali. Pretože dobre vidíme, že ten zákon, tak ako je nastavený, sa nedodržiava. A potrebujeme urobiť zmenu k lepšiemu a bez toho, aby sme do toho nejakým spôsobom zaingerovali, to neurobíme. Samo sa to neurobí. To je všetko, čo som chcel povedať.
Kavecká, Monika, poslankyňa NR SR (2022-11-30):
Máme ho spoločný, takže keď už teda nie je, akože pán minister by otvoril rozpravu, ale dobre. Ďakujem veľmi pekne, takže možnože... (Prerušenie vystúpenia predsedajúcim.)
Rafaj, Rafael, poslanec NR SR (2010-12-16):
Ďakujem pekne, pán predsedajúci. V mene poslaneckého klubu Slovenskej národnej strany sa rovnako tradične pripájam k blahoželaniam k sviatkom Vianoc aj novému roku. A želám kolegom poslancom aj občanom Slovenska, aby vianočná pohoda sa predĺžila aj, pokiaľ možno, čo najďalej v roku, aby sme si nemuseli nadávať a aby sme si viacej všímali to, čo je na nás to pozitívne, dobré, a aby sme niekedy aj zabudli na tie tradičné koalično-opozičné spory a hľadeli to, čo je dobré pre Slovensko a slovenský národ. Pokoj ľuďom dobrej vôle. Ďakujem.
Bugár, Béla, podpredseda NR SR (2018-03-13):
Pán poslanec, nemal by som komentovať, ale musím vám povedať, že poznáte rokovací poriadok, poznáte Ústavu Slovenskej republiky, vláda naďalej funguje, pokiaľ sa nenastane to, čo sme včera avizovali. Pani poslankyňa Blahová.
Verešová, Anna, poslankyňa NR SR (2018-10-18):
Ďakujem, pán minister, že ste vystúpili v rozprave a že ste nám dali šancu takto s vami diskutovať, veľmi si to vážim. Sám ste povedali, že tento zákon má negatívne dopady. Naozaj veľmi negatívne dopady práve pre rodinu. Ja sa nezaklínam rodinami, ani sa na nič nehrám, chcem vám povedať veľmi vecne, že vy vládni poslanci, vy ste prišli do tohto pléna s návrhom zákona, ktorým bude potrebné od 1. marca budúceho roku sledovať aj vplyvy na rodinu, rodičovstvo a materstvo, takže vy ste prišli s touto témou a práve preto som vás vyzvala, že ste mohli byť proaktívni a už tento návrh zákona, ktorý má veľmi negatívne dopady na rodiny, už ste mohli vlastne hovoriť aj o tom, že ako ich chcete riešiť. Lebo toto nie je dostatočná ochrana. Darmo budete predkladať tento návrh zákona, že dostatočne chráni, nedostatočne chráni občanov, ľudí, rodiny. No a čo sa týka starostov, no, strkajú hlavu do piesku, povedzme si to na rovinu. Ale oni majú tiež hájiť záujmy občanov. A všetko, čo som povedala, hovorila som ústami občanov, a hlavne aktívnych občanov, ktorí sú v tejto problematike veľmi dobre zorientovaní. A práve preto si myslím, že majú oprávnené obavy, ako dopadnú petície, ktoré práve teraz prebiehajú, ktoré zbierajú. Takže nehovorme o nepravdách, hovorme o tom, že občania si niečo žiadajú od starostov a občania si, nejaké teda povinnosti, a občania si to isté žiadajú od nás poslancov a občania si to isté žiadajú od vás ministrov tejto vlády, aby sme konali v ich prospech. A toto nie je žiadny populizmus. Ako som vám povedala... (Prerušenie vystúpenia časomerom.)
Gašpar, Tibor, podpredseda NR SR (2024-09-10):
Ďakujem, pán poslanec. V reakcii na vystúpenie pána poslanca sú dve faktické poznámky. Prvý, pán poslanec Dvořák.
Jurinová, Erika, poslankyňa NR SR (2017-04-07):
Ďakujem pekne. Pán minister práve nebol v miestnosti v rokovacej. Pani kolegyňa, pýtala si sa, prečo minister nekoná. A vlastne my tu všetci sedíme preto, aby sme prišli na to, ale vidím, že teda až na to celkom neprídeme, že prečo tak veľmi chráni ten Čistý deň. Čo je v tom, prečo toľká nesmierna ochrana, keď vieme o stovkách prípadoch iných zariadení, kedy neváhal odobrať akreditáciu. Okamžite na základe jasných argumentov, že niečo chýbalo, niečo vyzeralo nie dobre, nevhodne. Neváhal, konal absolútne, v absolútnej rýchlosti. Tiež ma zaráža, že či existuje ešte nejaký iný príklad neziskovky, ktorá by takým zvláštnym spôsobom reagovala na kontroly, dovtedy teda, kým nezačala táto kauza, ako bol práve Čistý deň. Väčšinou mám skúsenosti z rozhovorov s neziskovkami, že ak príde kontrola, sú nachystaní v pozore, dobre, že nie pod pazuchou so všetkými dokumentami, sú ochotní rozobrať celé zariadenie do šroubika, len aby vyhoveli každej jednej požiadavke kontrolórov. Ale pani Miková si nájde kopu paragrafov, kvôli ktorým neodovzdá materiály, ktoré si žiadajú kontrolóri, alebo povie, že na to nemajú právo, a proste vymyslí si tisíc úplne trápnych argumentov, ako keby si nepamätala, že jedno ustanovenie zmluvy, na základe ktorej odoberá peniaze od štátu, jej dáva priam príkaz spolupracovať pri kontrolách. Ďakujem pekne.
Suchánek, Alan, poslanec NR SR (2018-06-13):
Ďakujem za slovo. Elenka, povedala si, že nemá sa kto starať o telo a dušu pacienta. Úplne s tebou súhlasím. A tam je práve ten problém. Ja si osobne teda nemyslím, že každá sestra, ktorá bude pracovať pri pacientovi, či už to bude v ambulancii alebo v nemocnici, musí mať vysokoškolské vzdelanie. Druhá vec. Tie zdravotné sestry sú dneska tak byrokraticky zaťažené, že sa k tomu pacientovi nedostávajú. Presne tak, nemá sa kto o telo a dušu toho pacienta postarať. Za to vypĺňajú pri počítači množstvo papierov, ktoré potom nikto nečíta. Už len taká vec. Vypĺňajú papier o dekubitoch miesto toho, aby išli toho pacienta ošetriť, polohovať, tak radšej im dáme za úlohu vyplniť papier o dekubitoch. Tak isto prepúšťacia správa pre pacienta. Nikto ju nečíta, tú ošetrovateľskú prepúšťaciu správu. Ona ju vypisuje miesto toho, aby toho pacienta okiepila pred odchodom, aby mu vysvetlila, čo ako bude brať nové lieky, čo ako sa má správať. Tým pádom nemáme dostatok personálu, ktorý by sa staral o pacienta. A ja som za to. Nech sa zvyšujú kompetencie tým zdravotných sestrám vysokoškolsky vzdelaným, ale zvýšme kompetencie aj tým nižším a zvýšme aj ich počet, aby pri tom pacientovi mal kto byť, aby sa mal oňho kto postarať. A som za to, zaplaťme lepšie zdravotné sestry, aj toho nižšieho pracovníka, ktorý pri tom pacientovi bude a bude mať dostatočné vzdelanie na to. Toto je môj pohľad na to a štyridsať rokov pritom robím. Ďakujem.
Kotleba, Marian, poslanec NR SR (2021-11-11):
Edo, ja ťa len doplním, že dobrovoľné očkovanie je síce už pekná hra po novom, ale v skutočnosti tá pandémia je pekne dopredu naplánovaná. Keď sme hovorili na začiatku, že určite to nezostane pri jednej vakcíne, pri jednej dávke, tak nás všetci vysmievali, že to tak nie je, že sa zaočkujú ľudia a bude po všetkom, koniec, už v máji minulého roka je kľud a vraciame sa do normálu. Vidíme, že teraz nastupuje tlak na tretiu dávku. Krčméry hovorí o tom, že v januári má byť štvrtá dávka a v priebehu roka ´22 piata dávka, takže tí ľudia, ktorí sa nechali buď presvedčiť, zlákať alebo donútiť k tomu, aby nastúpili do očkovacieho kolotoča, tak tak skoro z neho a tak jednoducho z neho nevystúpia. Ale tí ľudia, ktorí ešte stále odolávajú a ktorí ešte stále si vážia svoje vlastné zdravie a nenechajú sa už aj infantilnými, detskými reklamami nalákať do toho, aby si do seba pichli vakcínu, za ktorú nikto neručí, tak tí naozaj nech päťkrát rozmyslia si, kým sa na to dajú, pretože dnes už nestačí jedna-dve vakcíny, dneska kým si nedajú tri vakcíny, nebudú plne zaočkovaní. A tá vakcína je veľmi citlivá, ona veľmi rozlišuje, či je niekto plne zaočkovaný, alebo nie je plne zaočkovaný. Napríklad rozlišuje aj to, či idete cez hranice len tak, alebo idete cez hranice ako umelec, pretože keď idete cez hranice ako umelec, nemusíte mať karanténu. Takže umelci vírus nemôžu prenášať. Jednoducho COVID-19 v podaní súčasnej vlády je tak citlivý a tak rôzne vníma rôzne papierové potvrdenia a formuláre, že taký vírus sme na Slovensku skutočne ešte nemali. Je to výsmech do očí všetkým normálnym ľuďom, ktorí si vážia svoje zdravie, ktorí chcú, ktorí chcú a chceli by veriť vláde, ale, žiaľ, vidia, že táto vláda má svoje jasné globálne ciele a na zdraví a životoch a životoch ľudí a firiem, fungovaní firiem im absolútne nezáleží. A vynechal si z toho ministra Lengvarského, jeho treba do toho úplne zahrnúť, pretože je súčasťou tejto špi... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-10-23):
Ďalší v rozprave vystúpi pán poslanec Érsek. Nech sa páči, máte slovo.
Kuffa, Štefan, poslanec NR SR (2013-06-27):
Prepáčte. Pán predseda, ešte by som to tak dotiahol tuná, aby Anička sa na mňa nehnevala. Ale dovolím si povedať, že nebudú žiarliť, naopak, budú prekypovať radosťou, šťastím a láskou, lebo ich otec miluje ich matku. A to je to. A to treba pomenovať. Neučme my jabloň rodiť. Dobre, tak končím tuná v tej poludňajšej prestávke, prepáčte. Ďakujem.
B. Bugár, podpredseda NR SR: (2005-05-25):
(Hlasovanie.) Prítomných 137, za 107, zdržalo sa 30 poslancov. Konštatujem, že Národná rada postúpila návrh zákona do tretieho čítania. Pristúpime k tretiemu čítaniu . Preto otváram rozpravu v rámci tohto čítania. Pýtam sa, či sa hlási niekto do rozpravy. Nikto. Končím možnosť prihlásiť sa do rozpravy. Vyhlasujem rozpravu za skončenú. Pani poslankyňa ako spoločná spravodajkyňa, pristúpime k záverečnému hlasovaniu s odporúčaním gestorského výboru... E. Dolník, poslankyňa: Návrh zákona schváliť.
Hrnčiar, Andrej, podpredseda NR SR (2016-04-19):
Nech sa páči, pán poslanec Lipšic.
Pollák, Peter, poslanec NR SR (2021-12-07):
Ďakujem pekne. Pán Eštok, dovoľte mi najprv, aby som vám išiel príkladom, sa ospravedlniť vám, kedy som na vás naposledy reagoval, som vás nazval heštegom. A dnes to bolo dobré. Bolo to určite lepšie ako minule. Menej vám padala hlava dole k papieru, menej ste čítali, dobrý oblek, určite vás pochválim aj vášmu šéfovi. Minule som sa tu s ním aj chytil kvôli vám. Takže chválim oproti minulajšku. A teraz keď prejdem k tomu obsahu. Vy ste tu boli dvanásť rokov, dvanásť rokov ste tu mohli meniť naozaj životnú úroveň dôchodcov. Tak ako to povedal predo mnou kolega Stančík, dva týždne pred voľbami ste tu urobili to, že teda navrhovali ste trináste dôchodky, ktoré ste mali na bilbordoch už od roku 2010 aj s pani Tomanovou. Vy to máte jednoducho v géne – sľubovať desať rokov. A takto to robíte aj teraz v opozícii, kedy sa neviete dohodnúť ani s vašimi z opozície, keď tu prichádzate hore-dole s nejakými návrhmi o finančnej pomoci raz tomu, raz tomu, bez nejakého reálneho dopadu, bez, bez nejakej správnej legislatívy a správneho adresáta, kedy to vedia vyhodnotiť aj vaši kolegovia z opozície. Nikdy vám nešlo naozaj o to, aby sme odškodnili alebo pomohli dôchodcom v tomto stave. Lebo to, v akom sú stave dnes dôchodcovia, za veľkú časť môžete práve vy. Milí dôchodcovia, teraz sa obraciam na vás, poslanci za stranu HLAS tu dávali, samozrejme, v minulosti nejaké návrhy k tomu, aby sme vám pomohli finančne, avšak je tu reálna možnosť vám pomôcť v tom, aby ste dostali teda 500-eurové šeky plus 100 euro na energiu, čiže toto hlasovanie je o vás. A toto hlasovanie ukáže, akým smerom pôjdu poslanci za stranu HLAS, či im naozaj ide o, o vašu pomoc, alebo iba o hrubý... (Prerušenie vystúpenia časomerom.)
Gál, Gábor, minister spravodlivosti SR (2018-10-24):
Ďakujem pekne. Tak veľmi telegraficky, myslím, že, pán Baránik, že musíte sa so mnou, chcete sa so mnou dohodnúť, ale ja nehlasujem. Tu potrebuje, potrebuje už táto vec dohodu medzi poslaneckými klubmi. A fakt je teraz už úplne irelevantné, že kto kedy čo zasiela, ale potom sa nebite do pŕs, že aké to bolo pre vás dôležité. Len to je dôležité, že keďže to potrebuje deväťdesiatku, tak tie návrhy nepotrebujem prečítať len ja, ale aj tí, ktorí o tom budú hlasovať, alebo minimálne predsedovia poslaneckých klubov. Ja som ten návrh, ktorý ste mi zaslali, ja som to posunul, ale čo ste mi nezaslali, a toto ste hovorili vlastne na vašej tlačovke, že to je nový návrh, zjednotená opozícia. O. K., beriem. Len na tú dohodu nepotrebujete len mňa, potrebujete vládnu koalíciu, väčšinu, tri poslanecké kluby. Čo sa týka osoby pána Mamojku a pani Laššákovej, ja som nesúhlasil s tým, s tým návrhom, nebol som s tým vôbec stotožnený, že boli zvolení za kandidátov, potom aj vymenovaní za sudcov, ale tak to je, že ich vymenoval, to už je otázka aj na pána prezidenta, ktorú ste asi zabudli položiť. Druhá vec je, mali sme tu v minulosti ľudí, ktorí išli priamo z tohto pléna do pléna Ústavného súdu, takže a nemyslím si, že tí sudcovia Ústavného súdu boli najhorší, čas ukáže. Áno, pani Laššáková aj pán Mamojka majú veľmi ostrú politickú minulosť, ale, ale mali ju aj... (Prerušenie vystúpenia časomerom.)
P. Hrušovský, predseda NR SR: (2004-12-02):
(Hlasovanie.) 129 prítomných, 48 za, 54 proti, 23 sa zdržalo, 4 nehlasovali. Národná rada neschválila návrh, to znamená, budeme pokračovať v rokovaní o návrhu zákona pána poslanca Džupu. Nech sa páči, pán spoločný spravodajca. S. Zubo, poslanec: V rámci rozpravy vystúpili dvaja poslanci. Bol podaný jeden pozmeňujúci návrh. Pán predsedajúci, dajte hlasovať o pozmeňujúcom návrhu, ktorý znie – nepokračovať v rokovaní. (Reakcie z pléna.) Pán Čaplovič, to je pozmeňujúci návrh poslanca. Procedurálny návrh poslanca nepokračovať v rokovaní.
Grendel, Gábor, podpredseda NR SR (2023-06-20):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Konštatujem, že nie, vyhlasujem rozpravu za skončenú. Chce zaujať stanovisko pán minister na záver? Nie. Pán spravodajca?
Matovič, Igor, poslanec NR SR (2010-12-07):
K pánovi poslancovi Blanárovi len tak rýchlo. Povedali ste, že hovoril som tu iba vyfabulované, vymyslené konštrukcie. Ak vám pripadá napr. mýtny tender, kde táto republika prišla o 7 mld. korún, vyfabulovaná, vymyslená konštrukcia, tak to chápem. Jednoducho pre vás sú to drobné. A tým pádom tomu neprikladáte žiadnu váhu. Pán poslanec Štefanov, myslím si, že aj tu vlastne predtým to spomínal pán Záhumenský, ale teda teraz to spojím, zabudol som to povedať v tom vystúpení, ak máte akýkoľvek dôkaz o tom, čo tvrdíte, že tomuto štátu ja dlhujem nejaké milióny korún alebo že som niekde nezaplatil nejakú daň alebo clo pri dovoze tlačiarenského stroja, opakoval to, ešte raz hovorím, pán poslanec Záhumenský, aj vy ste to teraz hovorili, tak poprosím vás, dajte mi o tom jeden jediný dôkaz. Ja vám tvrdím, že tomuto štátu na daniach a na cle nedlhujem ani jednu jedinú korunu a tlačiarenský stroj, ktorý som v roku 2002 doniesol, tak som doniesol s tým, že som zaplatil všetky dane a všetky clá. Čiže poprosím vás o dôkazy. A nehovorte tieto veci, lebo potom takisto ja si môžem začať vymýšľať, pán Štefanov, pán Záhumenský, na vás, že ste znásilnili niekde za rohom nejakú študentku. Bude to také isté tvrdenie, ako to, čo hovoríte vy.
Majorová Garstková, Jana, poslankyňa NR SR (2021-11-24):
Ďakujem pekne za slovo. V mnohých mestách študentské parlamenty fungujú už desaťročia. Jedným z najstarších je aj mládežnícky parlament v Kežmarku, ktorý vznikol na základe iniciatívy kežmarského mestského poslanca. V súčasnosti sa stretávame s javom, a to takým, že niektoré obce a ich poslanci takéto mládežnícke parlamenty nie sú ochotní zriadiť, vyhovárajúc sa na zákon o obecnom zriadení, kde tieto parlamenty nie sú taxatívne vymedzené, preto sa mladí ľudia obracajú na centrá voľného času alebo zakladajú iné občianske združenia. Vstup do týchto OZ-tiek je väčšinou na dobrovoľnej báze a, naopak, do tých mestských musí byť študent vo väčšine prípadov zvolený. Práve táto novela prináša úpravu zákona o obecnom zriadení, kde sa zastupiteľstvám dáva kompetencia zriadiť obecný mládežnícky parlamentu, ako aj radu seniorov. Účasť, resp. prítomnosti verejnosti na komisiách dnes upravujú rokovacie poriadky komisií. Niektoré účasť verejnosti povoľujú, iné nie, preto do budúcna budem iniciovať a podporím také návrhy, ktoré zakomponujú účasť zástupcov obecných mládežníckych parlamentov do týchto komisií alebo otvoria komisie širokej verejnosti. Druhou veľmi podstatnou vecou, ktorú vnímam veľmi pozitívne, je, že sa tu dáva priestor, aby v obciach, kde nie je vôľa zriadiť mládežnícky parlament, si ho mohli zriadiť mládežníci, napr. ako občianske združenie. Následne tak vzniká priestor na spoluprácu s inými mládežníckymi parlamentmi, ako aj mládežníckymi organizáciami, taktiež sa tu dáva možnosť vyšším územným celkom, aby mohli zriadiť mládežnícke parlamenty na úrovni kraja. Aby sme presne vymedzili subjekty, ktoré môžu zriadiť mládežnícky parlament, predkladám pozmeňujúci návrh. Ide o spresnenie subjektov, ktoré môžu zriadiť mládežnícky parlament. Prečítam pozmeňujúci návrh. Pozmeňujúci návrh poslankyne Národnej rady Slovenskej republiky Jany Majorovej Garstkovej k návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony (tlač 718). Návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony, sa mení takto: V čl. III § 6a ods. 1 sa slová „vyšší územný celok“ nahrádzajú slovami „zastupiteľstvo vyššieho územného celku“. Chcem týmto... Koniec pozmeňujúceho návrhu. Chcem týmto požiadať všetkých poslancov Národnej rady o podporu tohto zákona. Je to zákon najmä pre rozvoj mládeže. Mnoho ľudí v týchto parlamentoch sú už dnes úspešní poslanci či starostovia, ktorí prvé skúsenosti s vecami verejnými získali práve v mládežníckom veku. Ďakujem pekne.
Pellegrini, Peter, podpredseda NR SR (2020-09-22):
Pán poslanec Habánik.
Žiga, Peter, podpredseda NR SR (2024-01-17):
Ďakujem pekne. Prerušujem rokovanie do zajtra do deviatej hodiny. Prajem vám pekný večer. (Prerušenie rokovania o 20.01 hodine.) 20
Šuca, Peter, poslanec NR SR (2017-12-08):
Ďakujem pekne. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Dajte, prosím, hlasovať.
Somogyi, Szilárd, poslanec NR SR (2011-05-27):
Takže ja by som vybral tú možnosť, že sa naučím rokovací poriadok, ďakujem vám za toleranciu a najmä ďakujem kolegom za pozorné počúvanie, ďakujem aj za vaše pripomienky. Pán Švantner, resp. aj pán Rafaj hovoril o tom, že tunák hovoríme o ústave cudzieho alebo iného štátu, či už s pozitívnym, alebo s negatívnym podtónom, že ako si to dovoľujeme, tak ja vám len ako pripomínam, že asi pred pár dňami ako kolega Číž tiež nás oboznámil s jednotlivými pasážami ako írskej ústavy a, ak sa dobre pamätám, talianskej ústavy. Tiež z toho vyzdvihoval či už on skôr najmä ako s pozitívnym podtónom niektoré časti, takže v tom nevidím žiadny problém. Čo sa týka vyhlásenia alebo deklarácie, pán Zelník, aby som ja deklaroval, či už v mene tunajších Maďarov, alebo neviem akej komunity, postoj k nejakým reštauračným snahám veľkomaďarským, tak jednak ako na to nemám právo, aby som hovoril ako v mene ostatných, mám právo za seba. Nerobí mi problém, aby som tu do mikrofónu vám povedal, že odmietam a som proti hocijakým reštauračným snahám veľkomaďarským alebo veľkého Maďarska. Na odplatu by som však ja vás tiež žiadal, aby ste deklarovali, že odmietate hocijaký zásah, zásah nezákonný, nemorálny do hospodárskych vzťahov našich občanov tunák na Slovensku a že odsudzujete tie kroky, ktoré v tomto smere doteraz boli vykonané. Ďakujem vám veľmi pekne.
Pellegrini, Peter, predseda NR SR (2015-11-19):
Ďakujem pekne, pán minister, na vaše vystúpenie jedna faktická poznámka. Pani poslankyňa Žitňanská, nech sa páči, ešte dokončíme.
Žarnay, Oto, poslanec NR SR (2016-06-16):
Ďakujem pekne. Ďakujem mojim predrečníkom, ktorí ma viac-menej doplnili alebo pozitívne zhodnotili to, čo som vo svojom príspevku povedal, preto by som reagoval skôr na pani poslankyňu Antošovú. Tam, viete, pani poslankyňa, ja stále nepochopím, že prečo by sme nemohli vytvoriť nejaké jednotné pravidlá pre fungovanie samospráv. Áno, súhlasím s vami, že po prerokovaní so ZMOS-om, po doplnení možno ďalších nejakých vecí, ktoré by mohli v danom návrhu byť, nič nie je dokonalé, ani tento návrh nemusí byť absolútne stopercentne dokonalý, ale celé dopoludnie som tu počúval skôr len nejaké negatívne dôsledky, ktoré by tento návrh mohol spôsobiť v rámci samospráv. Nedali sme ešte občanom ani šancu zúčastniť sa na rokovaniach komisií a už vopred a priori hovoríme o tom, že tam bude chaos, že tie komisie nebudú schopné pracovať, že bude únik informácií a neviem čo všetko ešte. A tiež keď ste už na mňa reagovali, tak ste určite pozorne počuli, ako som hovoril o skúsenostiach z Košíc, kde doposiaľ fungovalo to tak, že ani poslanec, ktorý bol členom nejakej komisie, sa nemohol zúčastniť na rokovaní inej komisie, lebo komisie boli a priori neverejné aj pre poslancov ako členov iných komisií. Až my sme si to museli vybojovať po tuhom boji, že do rokovacieho poriadku bolo nakoniec dané, že komisie sú verejné aspoň pre poslancov, ale aj poslanci musia sa vopred spýtať, či sa ich môžu zúčastniť, poslať písomnú žiadosť a tak ďalej Je to absurdum na Slovensku v 21. storočí. Určite sú samosprávy, kde to funguje, ale, bohužiaľ, v Košiciach to nefunguje a tí, ktorí sa ozývajú a dožadujú sa toho, aby sa mohli zúčastňovať rokovania komisií, sú zosmiešňovaní, odsúvaní na okraj, nevypočutí. Ďakujem.
Laurenčík, Milan, podpredseda NR SR (2021-11-11):
Pani poslankyňa, mali by ste reagovať na pána poslanca Fica. (Povedané súbežne s rečníčkou.)
F. Mikloško, poslanec: (2005-09-23):
Teraz je tu pozmeňujúci návrh pána poslanca Žiaka. Prosím, dajte hlasovať.
Bugár, Béla, podpredseda NR SR (2018-10-23):
O slovo sa hlási pán minister spravodlivosti, nech sa páči, máte slovo.
Sulík, Richard, predseda NR SR (2011-02-04):
Pán poslanec Martinák.
Paška, Pavol, predseda NR SR (2014-06-12):
Ďakujem pekne, pán predseda vlády. Vyčerpali ste 15 minút určených na odpovede. Budeme pokračovať teraz otázkami, ktoré dostali členovia vlády. Prvá otázka je od pána poslanca Martina Fronca pre pána ministra školstva Dušana Čaploviča a znie: „Na základe informácií, ktoré sa dostali do verejnosti, zmluva o vzájomnom uznávaní stupňov vzdelania s Českou republikou neobsahuje akademické tituly docent a profesor. Prečo?" Nech sa páči.
Laššáková, Ľubica, poslankyňa NR SR (2021-12-07):
Ďakujem pekne za slovo, pán predsedajúci. Vážený pán poslanec Matúš Šutaj Eštok, hovoril si z duše nielen mne, ale predpokladám, že aj veľkej časti, príčetnej časti slovenského národa. Je mi smutno a zle z toho, keď vidím, kam vlastne dáva minister financií Matovič naše verejné financie. Možno by som aj bola náchylná nejaké pol promile alebo jedno promile jeho súčasného 500-miliónového nápadu uveriť, keby jeho úspech zagarantoval, tak ako pred voľbami sľuboval hmotnú zodpovednosť politikov, keby zagarantoval tento jeho 500-milió-nový nápad svojím majetkom. Musím, ale povedať, že majetkom vlastne jeho manželky, pretože on nič nemá, on svoje milióny a majetky rýchlo prepísal na manželku. Tento pán neručí majetkom, neručí schopnosťami, neručí vzdelaním a o intelekte v tomto prípade nemôže byť ani reči. Som rada, Matúš, že si jasne a stručne vyjadril, vysvetlil, čo sa stane s touto krajinou, ak jej financie bude naďalej spravovať chorý človek. Ďakujem.
Hrušovský, Pavol, podpredseda NR SR (2010-10-14):
Pán poslanec Slafkovský.
Blanár, Juraj, podpredseda NR SR (2022-11-15):
Päť faktických poznámok na vaše vystúpenie, pani poslankyňa. Pán poslanec Taraba, ako prvý nech sa páči.
Kalmárová, Viera, poslanec NR SR (2023-12-18):
Ďakujem pekne za slovo. Ja budem tiež pokračovať v tých citátoch, lebo podľa mňa je dôležité poukázať na to, ako slová rozchádzajú s činmi. Skrátené legislatívne konanie možno uskutočniť len za presne vymedzených dôvodov a jedným z nich je porušovanie základných práv a slobôd, ohrozenie bezpečnosti, prípadne národohospodárske škody. Toto asi sa na tento zákon neviaže, tak potom zostáva iba možnosť mimoriadnych okolností. A teraz prečítam definíciu mimoriadnych okolností a nebudem žiadať vás, aby ste teda hádali, že kto to povedal, lebo nemám cenu. Takže... (reakcia z pléna), takže, totiž mimoriadna okolnosť, ktorú predpokladá § 89 zákona o rokovacom poriadku, musí spĺňať kritériá určitej kvality, čo podľa navrhovateľov znamená, že za ňu možno označiť len také udalosti, ktoré nie sú bežné a vymykajú sa štandardným a predvídateľným dejom v spoločnosti bez ohľadu na to, či sú takéto udalosti následkom konania človeka a prírody. Tak túto definíciu použil, použila advokátska kancelária reprezentovaná Robertom Kaliňákom pred konaním na Ústavnom súde a to konanie iniciovalo 34 poslancov Národnej rady v minulom volebnom období, medzi nimi aj pán minister spravodlivosti Boris Susko, čiže toľko k tomu. A teraz zostáva iba zodpovedať na otázku, či tie mimoriadne okolnosti... čím tie mimoriadne okolnosti boli vyvolané. Či ide o prírodnú katastrofu, alebo katastrofu vyvolanú človekom. Čiže to je tá otázka, o ktorej budeme hovoriť neskôr.
Kollár, Boris, predseda NR SR (2023-05-18):
Ďakujem. Pán poslanec, neviem, či náhodou tieto informácie nie sú v nejakom utajenom režime. Ja, ja... (Reakcie z pléna.) Čiže nie v neverejnom, ale asi v utajenom ste mysleli. (Ruch v sále.) Dobre, tak dávam o tomto návrhu pána predsedu Fica hlasovať. Prosím, prezentujme sa a hlasujeme. (Hlasovanie.) Prítomných 129 poslancov, za 57, proti 25, zdržalo sa 45, 2 nehlasovali. Uvedený návrh sme neschválili. Teraz, pán poslanec Linhart, nech sa páči.
Vážny, Ľubomír, poslanec NR SR (2021-11-03):
Ďakujem. A v zmysle § 114 zákona o rokovacom poriadku predkladám nasledovný procedurálny návrh. Národná rada Slovenskej republiky A. žiada Najvyšší kontrolný úrad Slovenskej republiky vykonať nad rámec plánu kontrol v roku 2021 kontrolu možného zneužitia verejných finančných zdrojov pri vyplácaní finančnej pomoci z úradov práce, sociálnych vecí a rodiny, ktoré sú v gescií Ministerstva práce, sociálnych vecí a rodiny Slovenskej republiky, podnikateľom a živnostníkom v období od apríla 2020 do júna 2021 v členení: 1. kontrolu oprávnenosti poskytnutia pomoci takzvaným schránkovým firmám, resp. firmám, ktoré nevykazovali v určenom období žiadnych zamestnancov, 2. kontrolu systému a mechanizmu poskytovania finančnej pomoci; B. žiada Najvyšší kontrolný úrad predložiť Národnej rade do 22. 11. 2021 správu o vykonaní kontroly so zisteniami a záverom. Ďakujem.
Stachura, Peter, poslanec NR SR (2024-02-16):
Ďakujem pekne, ďakujem za faktické poznámky k môjmu vystúpeniu. Oskar, ja s tým súhlasím, obsah a rozsah ambulantnej praxe by sme mali vedieť upravovať, nakoniec aj v iných krajinách sa výrazne mení, hej, Rakúšania začínali v deväť mesiacov povinná prax v ambulancii všeobecného lekára ako súčasť vzdelávania všeobecného lekárstva, teraz sú na 12 mesiacoch, alebo budú, to je postupne, Nemci majú 24 mesiacov, hej? A počas toho môžme sa baviť aj o tom, o obsahu, aby sa tam vedeli aj vyjadriť k tomu, ako sa vedie prax, čo to znamená nejaká tá ekonomická činnosť a tak ďalej, čiže to je všetko o nastavení toho systému, ako to má byť, a nemyslím si, že toto je vlastne ten dôvod, prečo by sme mali meniť, kto je konkrétny zamestnávateľ. Tomáš, ďakujem tiež za tvoju pripomienku. Že prečo ma ÚNB-čka šesť, to ja naozaj neviem, pre mňa to je žalostne málo, myslím si, že ako aj desať je, aj desať je na tú ÚNB-čku dosť málo, ale ja sa len obávam, že keby to bolo aj takto, tak vy chcete, aby naozaj človek, ktorý skončí školu, to znamená, je úplne po škole, ho mohla zamestnať ambulancia? Akože mne to príde dosť nelogické, lebo naozaj on v tej nemocnici musí získavať tú prax, hej? (Reakcia z pléna.) No áno, len napríklad tá ambulancia mu môže povedať, že nebude robiť nočné služby, lebo to nie je zmluva, v zmluve bude že len denná služba a potom bude ho nútiť, aby chodil k ne... k tej ambulancii, alebo do tej ambulancie pracovať určitú dobu. Čiže ono je to vždy taká, taká dvojsečná zbraň a treba si to dobre zvážiť. Ako ja si zase nemyslím, že ani tá situácia, ako je teraz, že je katastrofálna, ale viem rešpektovať to, čo sme spomínali, že keď sú to ľudia, ktorí sa chcú zmeniť, že majú už nejakú atestáciu, sú starší a potom sa chcú zamestnať v ambulancii, tam si to viem predstaviť, ako možno by to bolo fajn. Tak na... (Prerušenie vystúpenia časomerom.)
D. Lipšic, podpredseda vlády a minister spravodlivosti SR: (2003-04-24):
Vláda Slovenskej republiky venovala návrhu novely zákona veľkú pozornosť s cieľom vytvoriť pre slovenských podnikateľov a tiež zahraničných podnikateľov, ktorí majú záujem o investície na území Slovenskej republiky, rovnaké podmienky, aké majú na území krajín Európskej únie. Niekoľkokrát bola novela podrobne konzultovaná s expertmi únie, aby v čo najväčšej možnej miere spĺňala požiadavky komunitárneho práva. Počas prípravy novely nevznikli závažnejšie pripomienky a novela bola aj zo strany Inštitútu pre aproximáciu práva posúdená ako správna implementácia príslušných smerníc Európskej únie. Pripomienky, ktoré sa vyskytujú v stanovisku odboru legislatívy a aproximácie práva Kancelárie Národnej rady, nie sú zásadnými z hľadiska prijatia návrhu novely. Väčšinou ide o pripomienky o príliš širokom formulovaní niektorých pojmov, ale na druhej strane ide o veľmi širokú oblasť, ktorú z hľadiska určených výrobkov a služieb návrh zákona postihuje. V tejto súvislosti vám dávam do pozornosti, že v pravidelných správach o pripravenosti Slovenskej republiky na vstup do únie v roku 2000 aj v roku 2001 boli vždy zákon č. 264/1999 Z. z. a na jeho základe prijaté nariadenie vlády hodnotené kladne. Neprijatím novely zákona by Slovenská republika vyslala nepriaznivý signál smerom k orgánom Európskej únie a pre slovenských a zahraničných podnikateľov by nevytvorila rovnaké podmienky pre uvádzanie výrobkov na trh. Taktiež by to mohlo vyvolať pochybnosti o už uzatvorenej kapitole 1 slobodný pohyb tovaru. Podľa súčasne platnej legislatívy je ostatný rozdiel medzi uvádzaním výrobkov na trh pod režimom Protokolu na Slovensku a v Európskej únii už len v označovaní výrobkov. Účinnosťou Protokolu aj táto posledná prekážka padne a výrobcovia budú môcť označovať výrobky označené značkou SI aj pri uvádzaní na slovenský trh a táto značka bude uznávaná. V závere vás chcem informovať, že dňa 14. apríla tohto roku schválila Protokol Rada ministrov Európskej únie, aby mohol čo najskôr nadobudnúť účinnosť. Vážené pani poslankyne, vážení páni poslanci, dovoľujem si vás požiadať o podporu novely zákona č. 264/1999 Z. z., a tým vytvorenie rovnakých podmienok pre našich podnikateľov, aby mohli už v čase pred vstupom Slovenskej republiky do Európskej únie aplikovať rovnaké postupy uvádzania výrobkov na trh ako v krajinách Európskej únie, a tým zvýšiť svoju schopnosť konkurencie. Ďakujem.
Blanár, Juraj, podpredseda NR SR (2022-09-23):
S ďalšou faktickou poznámkou vystúpi pán predseda výboru Karahuta.
Marcinková, Vladimíra, poslankyňa NR SR (2024-02-06):
Ďakujem kolegyni za jej veľmi trefný príspevok a úplne sa s ňou stotožňujem, že šport bude kvôli tejto vláde a tomuto mafiánskemu balíčku voči korupcii takmer bezmocný. Práve šport má touto novelou výrazne nižšiu ochranu než ostatné odvetvia. Vzniká tu nové ministerstvo športu, čo je takým kontrastom, zdanlivo kvôli podpore športu, zväzy a športovci sa predbiehajú v tom, kto vznik nového ministerstva podporí, kto ho ocení. Mne to pripadá ako taká nevyhlásená súťaž o tom, kto sa tomuto ministerstvu naozaj zalíška viac. Ale ja rozumiem, lebo dlho bol šport na chvoste záujmu. Ale toto nie je skutočný záujem, na to chcem poukázať, pretože táto vláda robí všetko pre to, aby bolo možné ovplyvňovať výsledky športových súťaží nekalým spôsobom, aby bolo bez trestu možné kupovanie hráčov a podvádzanie v športe, pretože tam táto novela smeruje. Takže, milí športovci a priaznivci športu, nedajte sa oklamať mafiou vo vláde, im naozaj o šport nejde. V tejto novele reálne hrozí, že šport podľahne kriminalizácii a znižovaniu trestov za športovú korupciu. Toto je výsledok ochrany športu a jeho podpory tejto vlády. Toto bude realita. Ďakujem, pani Nash, za tento príspevok.
Lebocký, Tibor, poslanec NR SR (2012-04-04):
Sľubujem. (Potlesk.)
Zmajkovičová, Renáta, podpredsedníčka NR SR (2013-06-21):
Ďalším písomne prihláseným do rozpravy je pán poslanec Simon. Pripraví sa pán poslanec Hlina. Nech sa páči, pán poslanec, máte slovo.
Figeľ, Ján, podpredseda NR SR (2015-11-20):
S reakciou, nech sa páči, Alojz Hlina.
Lipšic, Daniel, poslanec NR SR (2014-10-28):
Pán predseda, obávam sa, že môj názor je, že váš výklad rokovacieho poriadku je nesprávny. Aj štátny tajomník zastupuje vo výkone všetkých zákonných kompetencií ministra, avšak nemôže prednášať za ministra správy ani návrhy zákonov. Iná situácia je, keď nie je obsadená funkcia generálneho prokurátora, keď vykonáva všetky funkcie generálneho prokurátora prvý námestník, čo bola situácia, o ktorej ste asi hovorili. Toto je úplne iná situácia, podľa mňa ste postupovali v rozpore s rokovacím poriadkom, ale po piatkovom dohovore o 14.00 hodine, že budeme s tým pokračovať v utorok podľa možnosti generálneho prokurátora, to považujem aj za takú dehonestáciu pléna Národnej rady. Tá dohoda z piatka, mohli sme zvoliť iný termín podľa možnosti generálneho prokurátora, nikto by nenamietal, zrazu neplatí. (Potlesk.)
Bagačka, Michal, poslanec NR SR (2019-02-05):
Ďakujem za slovo. V rozprave nevystúpil nikto. Pán predseda, dajte, prosím, hlasovať o tom, že sa Národná rada uzniesla prerokovať predložený návrh zákona v druhom čítaní.
Jurinová, Erika, podpredsedníčka NR SR (2015-02-12):
Pán poslanec Lipšic.
M. Urbáni, poslanec: (2008-02-01):
Po negatívnom signáli, ktorý sme vyslali do Európy, už sa nejedná o fakty. Ten čas sme premárnili, teraz to je už len o pocitoch a tie nie sú dobré. Sme zle vnímaní. Dôležitosť vnímania a dôveryhodnosti Slovenska som vysvetlil pri svojom prejave, keď sme hovorili o Reformnej zmluve. Politické záujmy by mali ustúpiť v záujme celého Slovenska a verím, že kolegovia, ktorí boli proti, pochopia dôležitosť schválenia tejto Reformnej zmluvy a na budúci týždeň túto zmluvu schválime. (Reakcia z pléna.) Pani poslankyňa Sabolová, ak dovolíte, som spravodajca. (Reakcia z pléna.)
P. Hrušovský, podpredseda NR SR: (2002-03-21):
I. Harna, minister výstavby a regionálneho rozvoja SR: No, samozrejme, pretože to nie je moja kompetencia, nie som odborník v tejto oblasti, môžem prisľúbiť pani poslankyni, že to, čo povedala, budem tlmočiť pánu ministrovi. Ale na otázky, ktoré ste položili, nie som schopný za pána ministra odpovedať. Ďakujem za pozornosť.
P. Hrušovský, predseda NR SR: (2003-06-26):
Konštatujem, že návrh sme schválili. Ďakujem pani poslankyni za uvedenie návrhu účtovnej závierky o činnosti Sociálnej poisťovne za rok 2002. Teraz poprosím pána poslanca Reháka, ktorý bol poverený ako spravodajca k prerokúvanému bodu návrh výročnej správy o činnosti Fondu národného majetku Slovenskej republiky za rok 2002 , aby ako spoločný spravodajca uviedol návrh hlasovania k prerokúvanému bodu programu. Nech sa páči, pán poslanec Rehák.
Martvoň, Anton, poslanec NR SR (2012-10-17):
Ďakujem za slovo. No, pán poslanec Beblavý, my sme si všimli a dneska vám to aj jeden pán minister povedal, že vy sa dávate do úlohy vševedka alebo pomaly polyhistora. Pre mňa je najkrajšie, keď neadvokát, ktorý v živote nebol koncipientom, ide hovoriť o koncipientskej praxi alebo advokácii. No proste my sme zistili a všímame si, že vy ste proste schopný sa vyjadrovať od jadrovej energie až k vesmíru, ale, žiaľbohu, teraz ste úplne mimo a vôbec ten návrh zákona nechápete. Vyjadrím sa k tomu, čo ste tu povedali k tomu Centru právnej pomoci a k tej zmene, čo tam sa objavila. Práve, pán, pán teda Beblavý, ja neviem, ale vy ste si asi predtým nevšimli, že práve zo šiestich členov doteraz v súčasnosti práve štyria boli nominovaní štátnou správou a po tomto, po tejto zmene sa to vyrovná, že budú traja nominovaní štátnou správou a traja mimo štátnej správy. Vám tam asi vadí to slovo Slovenské národné stredisko pre ľudské práva, no vy ste asi zabudli, že to je asi jediná verejnoprávna inštitúcia zriadená na Slovensku na základe medzinárodnej zmluvy s Organizáciou spojených národov. Áno, vadí vám to, lebo vám a vám, vašim podobným z EDEA PARTNERS a od ďalších iných firiem, ktoré to chceli ovládnuť sa to nepodarilo ovládnuť. No ja vám dovolím sa upozorniť jednu takú vec, vy tu narábate, že nejaká kontrola NKÚ, že nejaké vyplácanie odmien stredisku bolo nezákonné. No, žiaľbohu, máte zase zlé informácie, ale keď vy idete s takýmito informáciami, ja som si tiež našiel blog Petry Vagaskej, ktorá spomína, že údajne vy ste stál za zákazkou 15 miliónov eur na Ministerstve školstva Slovenskej republiky ohľadom projektu Debyrokatizácie a RIS, kde ste ako podpredseda riadiaceho výboru práve sa do tohto zapojili a údajne podľa tohto blogu ste mali napomôcť firme EDEA PARTNERS získať túto zákazku. Čiže keď vy chcete hovoriť o veciach, o ktorých nemáte páru a hovoríte o nejakých domnienkach, tu máte také isté, máte blok Petry Vagaskej – 15 miliónov eur. Vysvetlite toto ako... (Vystúpenie prerušené časomerom.)
Kazda, Radovan, poslanec NR SR (2022-03-22):
Pán poslanec Mazurek, ako je mu vlastné, tak v prvej vete sa zľahka dotkol prerokovaného návrhu, pričom spomenul, že prvé tri alebo štyri body sú v poriadku, ten jeden sa mu nepáči, kvôli tomu to nepodporia, čo bolo asi tak na 15 sekúnd, ku ktorým sa k tomu vyjadril, možnože to bolo 30, no a potom sme tu počuli opäť tú spúšť, obrovskú, obrovskú salvu slov a viet, ktoré sa absolútne netýkajú predmetného návrhu, ktorý sa týka opatrení k situácii na Ukrajine. Paragraf 27 rokovacieho poriadku hovorí, že o prerokúvanej veci vo vystúpení navrhovateľa a spravodajcu predsedajúci otvorí rozpravu, o prerokúvanej veci, § 94 rokovacieho poriadku hovorí, rozprava sa musí vzťahovať na prerokúvaný návrh zákona alebo medzinárodnú zmluvu. Ja som pred chvíľkou, pred pár hodinami sa snažil vyjadriť k dvom bodom. Jeden sa netýkal priamo teho, toho, toho prerokovaného návrhu. Pán predsedajúci ma vtedy správne opravil, aspoň vidíte, akí sme v klube SaS demokrati. Bol by som veľmi rád, keby pán predsedajúci tiež takto ešte dával trochu viac pozor aj na ďalších, pretože, pán poslanec Mazurek, vaše vystúpenie nebolo vôbec, ale vôbec s výnimkou asi prvej, možno pár sekúnd k prerokovanému návrhu. Celé to bolo iba jeden obrovský populizmus, jedno control C, control V, ktoré tu používate pravidelne, a mám dojem, že asi ani nejakým spôsobom nemeníte vôbec ten text. Zrejme sa to bude dať aj v rozprav... v histórii, histórii rozpravových príspevkov preukázať, že používate tie isté slová ku každému príspevku, ku každému inému bodu rozpravy.
Horecký, Ján, minister školstva, vedy, výskumu a športu SR (2022-10-06):
Vážený pán predsedajúci, ďakujem za slovo. Ministerstvo školstva disponuje dátami prezentovanými v správe NKÚ, avšak množstvo času stráveného na hodine telesnej a športovej výchovy nepovažujeme za jediné podstatné kritérium. Určite podstatné, ale nie jediné. Ako veľmi dôležitú rovnako vnímame kvalitu a obsah hodín telesnej a športovej výchovy, kvalifikáciu pedagogických zamestnancov, čo bolo spomínané aj v správe, kvalitu a dostupnosť infraštruktúry a materiálne vybavenie škôl. Naozaj sa teda jedná o súbeh viacerých faktorov, ktoré sú výsledkom, priznajme to, dlhodobého zanedbávania tejto problematiky na Slovensku. Tento stav hodnotíme ako vážny podnet na implementovanie nápravných opatrení, čo už bolo identifikované a zdôraznené aj v koncepcii športu na roky 2022 – 2026, ktorú schválila vláda Slovenskej republiky na svojom zasadnutí 9. marca 2022. Odporúčania NKÚ sa v mnohých bodoch zhodujú s plánmi a v niektorých prípadoch aj konkrétnymi už podniknutými krokmi ministerstva školstva. Na tejto problematike spolupracujeme aj so splnomocnencom vlády pre mládež a šport. Jedným z dôležitých systematických opatrení riešenia danej problematiky je pôsobnosť Fondu na podporu športu. Na základe novely zákona o tomto Fonde na podporu športu, ktorú pripravilo ministerstvo školstva s účinnosťou od 15. júna 2022, je prioritným zameraním tohto fondu financovanie športovej infraštruktúry v sume minimálne 17 mil. eur ročne. Už pred nadobudnutím účinnosti predmetnej novely vypísal Fond na podporu športu dve výzvy na predkladanie žiadostí o príspevok na výstavbu, rekonštrukciu a modernizáciu športovej infraštruktúry, v rámci ktorých bolo podporené množstvo projektov v športovej infraštruktúry na školách. Ministerstvo školstva zároveň vyvinulo a vyvíja maximálne úsilie za účelom možného využitia štrukturálnych fondov EÚ na riešenie výstavby, rekonštrukcie a modernizácie športovej infraštruktúry na školách v programovom období 2021 – 2027. Vážený poslanec, ďakujem za pozornosť a, pán predsedajúci, za slovo.
Krúpa, Juraj, poslanec NR SR (2024-01-16):
Ďakujem, pán predsedajúci. Kolegyne, kolegovia, tento pozmeňujúci návrh, ktorý tu momentálne máme, vlastne mení kompetenčný zákon, ktorý sme doobeda schválili. Hej? Čiže nemohli sme hlasovať o oboch naraz o jedenástej, pretože sme museli najprv prelomiť veto prezidentky, kde bolo ix pripomienok, argumentov, že ten zákon je zlý, napriek tomu ho táto koalícia schválila, prelomila veto prezidentky, aby o štyri hodiny neskôr alebo nie o dve alebo o tri hodiny neskôr ho išlo novelizovať, išlo ho meniť. Rozumiete tomu? To je proste práca chvatná, málo platná. Amatéri! Neschopné! Absolútne neschopné a ja len poviem ešte jedno. Áno, presne tie prílepky, ktoré tu spomínajú viacerí, sú veľmi nebezpečné a kolega Pročko spomínal práve ten prílepok, čo sa týka vývozných licencií a teda špeciálu. Prosím vás pekne, ono to totižto je tak, že to kolečko je akože zachované v tom systéme, že ministerstvo zahraničných vecí aj SIS-ka, ktorá bude teda ústredný orgán štátnej správy a bude tiež pripomienkovať napríklad zákony, ktoré sa týkajú kultúry, tak ten, vlastne to kolečko akože zostane zachované, ale minister obrany má právo to ignorovať. Okej? Aj toto sme pred chvíľkou schválili. Jednoducho my sme schválili to, že keď ministerstvo zahraničných vecí upozorní ministerstvo obrany, že počúvajte, tam nevyvážajte, tam napríklad, ja neviem, tie grady alebo nejaké iné, nejakú inú techniku, ktorú tu budeme robiť, tak som si povedal, mne to je jedno, mňa to nezaujíma, on to tam vyvezie. Takto sme dopadli!
K. Sárközy, poslankyňa: (2008-10-22):
Vy ste hovorili o tom, koľko táto vláda dáva na rodinné prídavky a podobné záležitosti. Od roku 2006 ste vo vláde, nezvyšovali ste rodinné prídavky a v budúcoročnom rozpočte máte o 132 mld. Sk viac, ako mala naša vláda v roku 2006, o 132 mld. Sk viac, ja to zdôrazňujem ešte raz. Tak myslím si, že z týchto peňazí možno dať na rodinné prídavky. A keď vás kritizujeme, že to budú len 3 eurá, tak treba povedať aj to, že pretože sa nevalorizovali rodinné prídavky, a vy ste tu spomínali, že my sme dali 40 Sk, pridajte tam infláciu, ktorá bola za ostatné roky, a neviem, koľko vám tam zostane do tých 100 Sk. Bude to maximálne 20 Sk, o koľko ste to zvýšili. Takže treba povedať aj toto. Ďakujem pekne.
Paška, Pavol, predseda NR SR (2014-10-29):
Pani navrhovateľka, mohli sme to urobiť ináč. (Povedané so smiechom.) Ale dobre, samozrejme, takže nebudeme ďalej pokračovať v rokovaní o tomto návrhu. Ďakujem veľmi pekne. Budeme teda pokračovať a poprosím vás, aby ste uviedli v prvom čítaní váš návrh a návrh pána poslanca Mihála na vydanie zákona č. 561 o investičnej pomoci a zmene a doplnení niektorých zákonov, je to tlač 1177. Máte slovo, pani poslankyňa. (Rokovanie o návrhu poslancov Národnej rady Slovenskej republiky Jany Kiššovej a Jozefa Mihála na vydanie zákona, ktorým sa mení zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov , tlač 1177.)
Suja, Miroslav, poslanec NR SR (2020-07-10):
Pán predsedajúci, ďakujem za slovo. Pán poslanec Pčolinský, súhlasím s tebou vo viacerých veciach. Si myslím, že to bola celkom dobrá analýza. Neviem sa vyjadriť presne k tým číslam, lebo neviem ich porovnať. Pán Čepček dal dobrú informáciu, ktorú by si mohol prijať, aj tú jeho ponuku na spoluprácu. Myslím si, že by to mohla byť dobré vec. Ale v jednej veci som trošku taký skeptický alebo neviem, či mám dosť informácií k tomu. Keď sme vedeli alebo keď vedeli v Čechách, že je 62 nelegálnych prevádzok, to musela byť oficiálna informácia. Tak 62 nelegálnych prevádzok, keď o nich vieme, lebo k tomu číslu 62 sme nejako museli prísť, tak to sa rovná 62 záťahov, 62 zavretých a je to koniec. To znamená, že ak sme o tom vedeli a nebola to vymyslená informácia, tak tam zlyhala polícia. To znamená, že ak u nás polícia nezlyhá, nezlyhajú tajné služby, tak každá alebo skoro každá, lebo každá sa nedá, ale väčšina tých nelegálnych prevádzok bude za chvíľu zavretá. Lebo to neni ako pri drogách, že veznem si drogu, za tri sekundy som preč. Tam nejaký čas musím stráviť. To znamená, že veľa ľudí o tom bude vedieť. Takže to bude oveľa jednoduchšie. Takže si myslím, že na toto sa vyhovárať u nás nemôžme, len treba sprísniť za to ešte tresty a každý si rozmyslí, či bude nejakú tú nelegálnu prevádzku otvárať, hlavne keď bude vedieť, že na to polícia nekašle, nedá sa kúpiť a pekne im to spočíta.
Laššáková, Jana, podpredsedníčka NR SR (2014-06-12):
Ďakujem, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Lipšic sa hlási do rozpravy. Nech sa páči. Končím možnosť prihlásiť sa do rozpravy. (Reakcia z pléna.) Pán poslanec Kuffa? Pán poslanec Lipšic, pán poslanec Kuffa, pán poslanec Lipšic, do rozpravy sa hlásite tým veľkým tlačidlom. Pán poslanec Lipšic bol prihlásený ako prvý do rozpravy. Poďte, nech sa páči, pán poslanec.
Žiga, Peter, podpredseda NR SR (2024-06-12):
Ďakujem pekne, pán spravodajca. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, končím možnosť prihlásiť sa do rozpravy ústne a vyhlasujem všeobecnú rozpravu za skončenú. Keďže asi rozprava nebola, asi navrhovateľ nebude mať záujem ani pán spravodajca. Prerušujem rokovanie o tomto bode programu. Pristúpime k prvému čítaniu o návrhu poslankýň Beáty Jurík, Lucie Plavákovej, Zuzany Števulovej a Simony Petrík na vydanie zákona, ktorým sa mení a dopĺňa zákon č. 300/2005 Trestný zákon v znení neskorších predpisov. Návrh zákona má parlamentnú tlač 238, návrh na jeho pridelenie na prerokovanie výborom je v rozhodnutí č. 251. Dávam slovo pani poslankyni Beáte Jurík, aby návrh zákona uviedla. Nech sa páči, pani poslankyňa. (Krátka pauza, rečníčke nefungoval mikrofón.) Možno to nechce... Skúsime zapnúť pani poslankyňu? (Rokovanie v prvom čítaní o návrhu poslankýň Národnej rady Slovenskej republiky Beáty Jurík, Lucie Plavákovej, Zuzany Števulovej a Simony Petrík na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 238.)
Blanár, Juraj, podpredseda NR SR (2020-11-03):
Pán poslanec Hus, nech sa páči.
Nicholsonová, Lucia, podpredsedníčka NR SR (2016-05-19):
Pani poslankyňa Kiššová, nech sa páči.
Blanár, Juraj, podpredseda NR SR (2022-12-07):
Ďakujem. Prerušujem rokovanie o tomto bode programu. Ďakujem obom, pánovi navrhovateľovi aj spravodajcovi. Prerušujem zároveň rokovanie do sedemnástej hodiny, kedy budeme pokračovať hlasovaním. (Prestávka.)
Danko, Andrej, predseda NR SR (2020-02-25):
Na vystúpenie pani poslankyne žiadna faktická poznámka. Tým sme vyčerpali zoznam prihlásených do rozpravy ústne a vyhlasujem rozpravu za skončenú. Chce k rozprave zaujať stanovisko navrhovateľ? Pán minister, nie? Alebo áno?